Kelly døde i søvne 15. august 2013, i en alder av 43 år, kun noen få dager etter at hun frivillig hadde sjekket inn ved avrusningsklinikken Pax Rehab House i Altadena i California. Den 3. januar 2014 konkluderte rettsmedisinerens kontor i Los Angeles med at hennes død skyldtes en utilsiktet overdose av flere ulovlige rusmidler inntatt oralt. Det er uklart hvordan Kelly fikk tak i rusmidlene som førte til overdosen på avrusningsklinikken.